b'\n_START_ARTICLE_\nKatmandu\n_START_SECTION_\nToponim\n_START_PARAGRAPH_\nMesto Katmandu je poimenovano po templju Kasthamandap, ki je stal na trgu. V sanskrtu Kastha (\xe0\xa4\x95\xe0\xa4\xbe\xe0\xa4\xb7\xe0\xa5\x8d\xe0\xa4\xa0) pomeni "les" in Mandap (/ \xe0\xa4\xae\xe0\xa4\xa3\xe0\xa5\x8d\xe0\xa4\xa1\xe0\xa4\xaa) pomeni "pokrito zavetje". Ta tempelj, znan tudi kot Maru Satal (v jeziku newar), je bil zgrajen leta 1596, po naro\xc4\x8dilu kralja Laxmi Narsingh Malla. Dvonadstropna zgradba je bila v celoti izdelana iz lesa, brez \xc5\xbeeleznih \xc5\xbeebljev in podpor. Po legendi je bil ves les za izgradnjo pagode, pridobljen iz enega samega drevesa. Struktura je v potresu v aprilu 2015 \xc5\xbeal propadla._NEWLINE_V kolofonu starodavnih rokopisov, datiranem \xc5\xa1ele v 20. stoletju, se Katmandu nana\xc5\xa1a na Kasthamandap Mahanagar v Nepal Mandala (Nepal Mandala (devanagari: \xe0\xa4\xa8\xe0\xa5\x87\xe0\xa4\xaa\xe0\xa4\xbe\xe0\xa4\xb2 \xe0\xa4\xae\xe0\xa4\xa3\xe0\xa5\x8d\xe0\xa4\xa1\xe0\xa4\xb2) je starodavna konfederacija v znamenju kulturnih, verskih in politi\xc4\x8dnih meja, ki le\xc5\xbei v dana\xc5\xa1njem osrednjem Nepalu. Sestoji iz doline Katmanduja in okoli\xc5\xa1kih obmo\xc4\x8djih.) Mahanagar pomeni "veliko mesto". Mesto se imenuje "Kasthamandap" v zaobljubi budisti\xc4\x8dnih duhovnikov, ki jo recitirajo \xc5\xa1e danes. Tako je Katmandu znan tudi kot Kasthamandap. V srednjem veku je bilo mesto v\xc4\x8dasih imenovano Kantipur (\xe0\xa4\x95\xe0\xa4\xbe\xe0\xa4\xa8\xe0\xa5\x8d\xe0\xa4\xa4\xe0\xa4\xbf\xe0\xa4\xaa\xe0\xa5\x81\xe0\xa4\xb0). To ime izhaja iz dveh sanskrtskih besed - Kanti in pur. "Kanti" je eno izmed imen boginje Lakshmi in "pur" pomeni kraj._NEWLINE_Med avtohtonimi Newarci je Katmandu znan kot Yen Desa (\xe0\xa4\xaf\xe0\xa5\x87\xe0\xa4\x81 \xe0\xa4\xa6\xe0\xa5\x87\xe0\xa4\xb6), v Patanu ter Bhaktapurju je znan kot Yala Desa (\xe0\xa4\xaf\xe0\xa4\xb2 \xe0\xa4\xa6\xe0\xa5\x87\xe0\xa4\xb6) in Khwopa Desa (\xe0\xa4\x96\xe0\xa5\x8d\xe0\xa4\xb5\xe0\xa4\xaa \xe0\xa4\xa6\xe0\xa5\x87\xe0\xa4\xb6). "Yen" je kraj\xc5\xa1a oblika Yambu (\xe0\xa4\xaf\xe0\xa4\xae\xe0\xa5\x8d\xe0\xa4\xac\xe0\xa5\x81), ki je prvotno navedeno za severno polovico Katmanduja.\n_START_SECTION_\nStarodavna zgodovina\n_START_PARAGRAPH_\nStarodavna zgodovina Katmanduja je opisana v tradicionalnih mitih in legendah. Po navedbah Swayambhu Purana - budisti\xc4\x8dnih spisih, je bilo v preteklosti v Katmanduju jezero imenovano Nagdaha. Jezero je izsu\xc5\xa1il bodhisatva Manjusri, ki je ustanovil mesto imenovano Manjupattan in uvedel Amit\xc4\x81bha za vladarja de\xc5\xbeele. _NEWLINE_Kotirudra Samhita od \xc5\xa0iva Purana, poglavje 11, \xc5\xa1loka 18, se sklicuje na mesto kot Nayapala, ki slovi po svoji Pa\xc5\xa1hupati \xc5\xa0ivalingi. Ime Nepal verjetno izvira iz tega mesta Najapala._NEWLINE_Zelo malo zgodovinskih zapisov obstaja iz obdobja pred srednjeve\xc5\xa1kimi vladarji rodbine Lic\xc4\x8davidi. Po Gopalraj Vansawali, genealo\xc5\xa1kih zapisih o nepalskih monarhih, so vladarji Katmandujske doline pred Lic\xc4\x8davidi bili Gopali, Mahispali, Aabhirsi, Kiranti in Somavan\xc5\xa1i. Kralj Yalamber je bil ustanovitelj rodbine Kirata. V tem \xc4\x8dasu je naselje imenovano Yambu obstajalo v severni polovici starega Katmanduja. V nekaterih kitajsko-tibetanskih jezikih se Katmandu \xc5\xa1e vedno imenuje Yambu. Drugo manj\xc5\xa1e naselje Yengal je bilo v ju\xc5\xbeni polovici starega Katmanduja, v bli\xc5\xbeini Manjupattana. V \xc4\x8dasu vladavine sedmega Kirata vladarja, Jitedastija, so budisti\xc4\x8dni menihi v dolini Katmanduja ustanovili gozdni samostan pri Sankhu.\n_START_SECTION_\nObdobje Licchavidov\n_START_PARAGRAPH_\nLic\xc4\x8davidi so se iz indo-gange\xc5\xa1ke ravnine selili proti severu in premagali Kirate ter ustanovili rodbino Lic\xc4\x8davi. V tem \xc4\x8dasu, po genocidu nad \xc5\xa0akji (klan med (1750\xe2\x80\x93500 pr. n. \xc5\xa1t.) v Lumbini (danes romarsko sredi\xc5\xa1\xc4\x8de), so se pod vodstvom Virudhaka pre\xc5\xbeiveli selili proti severu in ustanovili gozdni samostan v Sankhuju, zamaskiran kot Kolijas. Iz Sankhuja so se preselili v Yambu in Yengal (Lanjagwal in Manjupattan) in ustanovili prvi stalni budisti\xc4\x8dni samostan v Katmanduju. To je bila podlaga za Newar budizem (tantri\xc4\x8dni budizem), ki je edini pre\xc5\xbeivel in temelji na sanskrt budisti\xc4\x8dni tradiciji na svetu. Z njihovim prihodom so Yambu imenovali Koligram in Yengal Dakshin Koligram._NEWLINE_S\xc4\x8dasoma je Lic\xc4\x8davidski vladar Gunakamadeva zdru\xc5\xbeil Koligram in Dakshin Koligram in ustanovil mesto Katmandu. Mesto je zasnovano v obliki Chandrahrasa, mand\xc5\xbeu\xc5\xa1rijskega me\xc4\x8da. Mesto je bilo obdano z osmimi voja\xc5\xa1nicami, varovano z Ajimami (skupina boginj v nevarskem panteonu). Ena od teh voja\xc5\xa1nic je \xc5\xa1e vedno v uporabi pri Bhadrakali (pred trgom pala\xc4\x8de Singha Durbar). Mesto je bilo pomembna tranzitna to\xc4\x8dka v trgovini med Indijo in Tibetom in se je zato precej raz\xc5\xa1irilo. Opise stavb, kot so Managriha, Kailaskut Bhawan in Bhadradiwas Bhawan so na\xc5\xa1li ohranjene v zapisih potnikov in menihov, ki so \xc5\xbeiveli v tem obdobju. Na primer, slavni kitajski popotnik iz 7. stoletja, Xuan Zang, je opisal Kailaskut Bhawan, pala\xc4\x8do lic\xc4\x8davidskega kralja Am\xc5\xa1uverma. Trgovska pot je pripeljala tudi do kulturne izmenjave. Spretnost Newarcev, avtohtonih prebivalcev doline Katmanduja, je v tem obdobju postala zelo iskana, tako v dolini kot skozi Visoko Himalajo. Newarski umetniki so veliko potovali po vsej Aziji, kjer so ustvarjali versko umetnost za svoje sosede. Na primer, Araniko je vodil skupino rojakov, umetnikov, skozi Tibet in na Kitajsko. Bhrikuti, nepalska princesa, se je poro\xc4\x8dila s tibetanskim kraljem Songcen Gampom, kar je bilo klju\xc4\x8dnega pomena za uvedbo budizma v Tibet.\n_START_SECTION_\nObdobje Malla\n_START_PARAGRAPH_\nObdobju Licchavidov je sledilo obdobje Malla. Vladarji iz Tirhuta (starodavna Mithila v Indiji) so, ko so jih napadli muslimani, pobegnili proti severu do Katmandujske doline. Bili so poro\xc4\x8deni s kraljevsko hi\xc5\xa1o Nepali in to je privedlo do obdobja vladavine Malla. V zgodnjih letih te dobe je bilo burno, z racijami in napadi Kasov in tur\xc5\xa1kih muslimanov. Doletel jih je tudi uni\xc4\x8dujo\xc4\x8d potres, ki je zahteval \xc5\xbeivljenja tretjine prebivalstva Katmanduja, vklju\xc4\x8dno s kraljem Abhaya Malla. Ta nesre\xc4\x8da je pripeljala do uni\xc4\x8denja ve\xc4\x8dine arhitekture iz obdobja Licchavidov (kot Mangriha in Kailashkut Bhawan) in izgubo literature, zbrane v razli\xc4\x8dnih samostanih po mestu. Kljub za\xc4\x8detni stiski, se je Katmandu pove\xc4\x8dal in bil ponovno uspe\xc5\xa1en ve\xc4\x8dino obdobja Malla. Prevladovala je trgovina med Indijo in Tibetom. Nepalska valuta je postal standardna valuta v trans-himalajski trgovini._NEWLINE_V kasnej\xc5\xa1em obdobju Malla, so bila v Katmandujski dolini \xc5\xa1tiri utrjena mesta: Kantipur, Lalitpur, Bhaktapur in Kirtipur. Slu\xc5\xbeila so kot prestolnice Malla konfederacije Nepala. Te dr\xc5\xbeavice so tekmovale med seboj v umetnosti, arhitekturi, estetiki in trgovini, kar je povzro\xc4\x8dilo velik razvoj. Kralji so v tem obdobju neposredno vplivali ali sami sodelovali pri gradnji javnih stavb, trgov in templjev, kot tudi razvijali vodooskrbo, institucionalizirali dru\xc5\xbebo (guthis), kodificirali zakonodajo, pisale so se drame in na mestnih trgih so se igrale igre. Dokaze o prihodu idej iz Indije, Tibeta, Kitajske, Perzije in Evrope je med drugim mogo\xc4\x8de najti v kamnitih napisih iz \xc4\x8dasa kralja Pratap Malla. Iz tega obdobja so na\xc5\xa1li knjige, ki opisujejo njihovo tantri\xc4\x8dno tradicijo (npr. Tantrakhyan), zdravilstvo (npr. Haramekhala), vero (npr. Mooldev\xc5\xa1a\xc5\xa1idev), pravo, moralo in zgodovino. Najden je bil Amarko\xc5\xa1, sanskrtsko-nepal Bhasa slovar iz leta 1381. Arhitekturno pomembne stavbe iz tega obdobja so Katmandujski kraljevi trg, Patanski kraljevi trg, Bhaktapurski kraljevi trg, nekdanji trg Kirtipur, templja Nyatapola, Kumbhe\xc5\xa1var, tempelj Kri\xc5\xa1ne in drugi.\n_START_SECTION_\nZgodnja vladavina dinastije Shah\n_START_PARAGRAPH_\nKraljestvo Gurkov je kon\xc4\x8dalo Malla konfederacijo po bitki pri Katmanduju leta 1768. To je zaznamovalo za\xc4\x8detek moderne dobe v Katmanduju. Bitka pri Kirtipurju je bila za\xc4\x8detek Gurkovske osvojitve Katmandujske doline. Katmandu je bil dolo\xc4\x8den za glavno mesto Gorkha cesarstva in ta sam se je poimenoval Nepal. V za\xc4\x8detku tega obdobja je Katmandu ohranil svojo zna\xc4\x8dilno kulturo. Stavbe z zna\xc4\x8dilno nepalsko arhitekturo, kot je devet nadstropni stolp Basantapur, so bile zgrajene v tem obdobju. Vendar pa se je trgovina zmanj\xc5\xa1ala zaradi neprestanih vojn s sosednjimi narodi. Bhimsen Thapa je podpiral Francijo proti Veliki Britaniji. To je privedlo do razvoja sodobnih voja\xc5\xa1kih struktur, kot so sodobne voja\xc5\xa1nice v Katmanduju. V tem obdobju je bil zgrajen devet nadstropni stolp Dharahara.\n_START_SECTION_\nVladavina Ranov\n_START_PARAGRAPH_\nVladavina Ranov se je v Nepalu za\xc4\x8dela s pokolom Kot (nepal\xc5\xa1\xc4\x8dina: \xe0\xa4\x95\xe0\xa5\x8b\xe0\xa4\xa4 \xe0\xa4\xaa\xe0\xa4\xb0\xe0\xa5\x8d\xe0\xa4\xb5) 14. septembra 1846, ko so Jung Bahadur Rana in njegovi bratje ubili okoli 40 \xc4\x8dlanov nepalskega dvora, vklju\xc4\x8dno s predsednikom vlade in sorodniki kralja, Chautariya Fateh Jung Shah, v pala\xc4\x8dni oro\xc5\xbearni (kot) v Katmanduju. To je privedlo do izgube mo\xc4\x8di kralja Rajendra Bikram Shaha in dru\xc5\xbeine Shah, ki ga je nasledil Surendra Bikram Shah in ustanovitev Rana avtokracije._NEWLINE_Drug pokol, pokol Bhandarkhal, so izvedli Kunwar in njegovi privr\xc5\xbeenci. V \xc4\x8dasu re\xc5\xbeima Rana, se je Katmandu premaknil iz anti-britanskega v zavezni\xc5\xa1tvo z Britanijo. To je pripeljalo do izgradnje prvih stavb v slogu zahodne evropske arhitekture. Najbolj znana od teh stavb so pala\xc4\x8da Singha Durbar, Vrt sanj, Shital Niwas in stara pala\xc4\x8da Narayanhity. Prav v tem obdobju Prva sodobna cesta je bila v Katmandujski dolini zgrajena Nova cesta. V tem obdobju so bile zgrajeni tudi Trichandra kolid\xc5\xbe (prvi kolid\xc5\xbe v Nepalu), Durbar \xc5\xa1ola (prva sodobna \xc5\xa1ola v Nepalu) in bolni\xc5\xa1nica Bir (prva bolni\xc5\xa1nica v Nepalu). Vladavina Rana je bila zaznamovana s tiranijo, razuzdanostjo, gospodarskim izkori\xc5\xa1\xc4\x8danjem in verskim preganjanjem.\n_START_SECTION_\nGeografija\n_START_PARAGRAPH_\nKatmandu le\xc5\xbei v severozahodnem delu Katmandujske doline, severno od reke Bagmati in pokriva povr\xc5\xa1ino 50,67 kvadratnih kilometrov. Povpre\xc4\x8dna nadmorska vi\xc5\xa1ina je 1400 m. Mesto je neposredno zamejeno z ve\xc4\x8d drugimi ob\xc4\x8dinami v dolini. Ju\xc5\xbeno od reke Bagmati le\xc5\xbei Lalitpur sub-metropolitansko mesto (zgodovinski Patan), s katerim danes predstavlja eno urbano obmo\xc4\x8dje obdano z obvoznico, na jugozahodu je ob\xc4\x8dina Kirtipur in na vzhodu Madyapur Thimi. Na severu se urbano obmo\xc4\x8dje razteza na ve\xc4\x8d Va\xc5\xa1kih razvojnih odborov (Nepali: \xe0\xa4\x97\xe0\xa4\xbe\xe0\xa4\x89\xe0\xa4\x81 \xe0\xa4\xb5\xe0\xa4\xbf\xe0\xa4\x95\xe0\xa4\xbe\xe0\xa4\xb8 \xe0\xa4\xb8\xe0\xa4\xae\xe0\xa4\xbf\xe0\xa4\xa4\xe0\xa4\xbf; g\xc4\x81un bik\xc4\x81s samiti). Vendar pa je urbana aglomeracija dale\xc4\x8d presega sosednje ob\xc4\x8dine in skoraj pokriva celotno dolino._NEWLINE_Katmandu je razkosan z osmimi rekami, glavna reka doline je Bagmati in njeni pritoki, od katerih so najve\xc4\x8dji Bi\xc5\xa1numati, Dhobi Khola, Manohara Khola, Hanumant Khola in Tuku\xc4\x8da Khola. Gore, od koder te reke izvirajo so v obmo\xc4\x8dju nadmorskih vi\xc5\xa1in med 1500-3000 metri, gore imajo prelaze, ki zagotavljajo dostop do in iz Katmanduja v njegovo dolino.  Neko\xc4\x8d je tekel od gore Nagarjuna skozi Balaju do Katmanduja starodavni prekop, ki je zdaj opu\xc5\xa1\xc4\x8den._NEWLINE_Katmandu in njegova dolina sta v Listopadni monsunski gozdni coni (vi\xc5\xa1inskem obmo\xc4\x8dju 1200-2100 metrov), eni od petih vegetacijskih con opredeljenih v Nepalu. Prevladujo\xc4\x8da drevesna vrsta na tem obmo\xc4\x8dju so hrast, brest, bukev, javor in druge, z iglavci na vi\xc5\xa1jih nadmorskih vi\xc5\xa1inah.\n_START_SECTION_\nUprava\n_START_PARAGRAPH_\nKatmandu in sosednja mesta so sestavljena iz sosesk, ki so uporabljene dokaj ob\xc5\xa1irno in jih bolj poznajo doma\xc4\x8dini. Uradno pa je mesto administrativno razdeljeno na 35 okrajev, s \xc5\xa1tevilkami od 1 do 35.\n_START_SECTION_\nPodnebje\n_START_PARAGRAPH_\nPet glavnih podnebnih regij je v Nepalu. Od teh je Katmandujska dolina v toplem zmernem pasu, kjer je podnebje dokaj zmerno in netipi\xc4\x8dno za regijo. Tej coni sledi hladen zmerni pas z vi\xc5\xa1inami med 2100-3300 metri. Po K\xc3\xb6ppnovi podnebni klasifikaciji, imajo deli mesta z ni\xc5\xbejo nadmorsko vi\xc5\xa1ino vla\xc5\xbeno subtropsko podnebje (Cwa), medtem ko imajo deli mesta z vi\xc5\xa1jimi legami na splo\xc5\xa1no subtropsko planinsko podnebje. V dolini Katmanduja se povpre\xc4\x8dna poletna temperatura giblje od 28 - 30 \xc2\xb0C, povpre\xc4\x8dna zimska temperatura je 10,1 \xc2\xb0C._NEWLINE_Padavine ve\xc4\x8dinoma sledijo monsunu (pribli\xc5\xbeno 65\xc2\xa0% od skupnih padavin pade med monsunskimi meseci od junija do avgusta) in so bistveno manj\xc5\xa1e (od 100 do 200 cm) od vzhodnega do zahodnega Nepala. Povpre\xc4\x8dje za mesto Katmandu je 1407 milimetrov. Povpre\xc4\x8dna vla\xc5\xbenost je 75%.\n_START_SECTION_\nDemografija\n_START_PARAGRAPH_\nKatmandu ima urbani svetovljanski zna\xc4\x8daj najbolj naseljenega mesta v Nepalu, s 671.846 prebivalci v o\xc5\xbejem mestu, ki \xc5\xbeivijo v 235.387 gospodinjstvih, po popisu prebivalstva iz leta 2001.  Po podatkih iz leta 2011 je celotno prebivalstvo mesta Katmandu 975,543. 70\xc2\xa0% celotnega prebivalstva s stalnim prebivali\xc5\xa1\xc4\x8dem v Katmanduju so stari med 15 in 59. let.\n_START_SECTION_\nEtni\xc4\x8dne skupine\n_START_PARAGRAPH_\nNajve\xc4\x8dje etni\xc4\x8dne skupine so Nevarci (29,6\xc2\xa0%), Matwali (25,1\xc2\xa0% Sunuwar, Gurung, Magar, Tamang, itd), Khas Brahminsi (20,51\xc2\xa0%) in Chettrisi (18,5\xc2\xa0%). Tamangi izvirajo iz okoli\xc5\xa1kih vzpetin okro\xc5\xbeja. Od nedavna so prisotne tudi druge hribovske etni\xc4\x8dne skupine in kaste iz Taraija. Glavni jeziki so nepal\xc5\xa1\xc4\x8dina, nepal bhasa, angle\xc5\xa1\xc4\x8dino razume pribli\xc5\xbeno 30\xc2\xa0% ljudi. Glavni religiji sta hinduizem in budizem._NEWLINE_Jezikovni profil Katmanduja je do\xc5\xbeivel drasti\xc4\x8dne spremembe v \xc4\x8dasu vladavine dinastije Shaha, ki je nastal zaradi mo\xc4\x8dne pristranskosti proti brahministi\xc4\x8dni kulturi. Jezik sanskrt so zato imeli raje in ljudi so spodbujali, da se ga nau\xc4\x8dijo tudi z obiskovanjem sanskrtskih u\xc4\x8dnih centrov v Tarai. Sanskrtske \xc5\xa1ole so bile posebej ustanovljene v Katmanduju in v regiji Tarai za vzgojo tradicionalne hindujske kulture in prakse, ki izvira iz Nepala.\n_START_SECTION_\nGospodarstvo\n_START_PARAGRAPH_\nLega in morfologija Katmanduja sta igrala pomembno vlogo pri razvoju stabilnega gospodarstva, ki se razteza ve\xc4\x8d tiso\xc4\x8dletij. Mesto le\xc5\xbei v stari jezerski kotlini, z rodovitno zemljo in ravnim terenom. Ta geografija je sooblikovala dru\xc5\xbebo, ki temelji na kmetijstvu. To, v kombinaciji z lego med Indijo in Kitajsko, je v preteklih stoletjih pomagalo vzpostaviti Katmandu kot pomembno trgovsko sredi\xc5\xa1\xc4\x8de. Trgovina je starodavna dejavnost, ki je cvetela skupaj krakom Svilne ceste, ki je povezovala Indijo in Tibet. V preteklih stoletjih so newarski trgovci iz Katmanduja izvajali trgovino \xc4\x8dez Himalajo in prispevali k \xc5\xa1irjenju umetni\xc5\xa1kih slogov in budizma po vsej Srednji Aziji. Druge panoge so tradicionalno poljedelstvo, predelava kovin, lesene rezbarije, barvanje, tkanje in lon\xc4\x8darstvo._NEWLINE_Katmandu je najbolj pomembno industrijsko in trgovsko sredi\xc5\xa1\xc4\x8de v Nepalu. Nepalska borza, sede\xc5\xbe nacionalne banke, Gospodarska zbornica, kakor tudi glavni uradi nacionalnih in mednarodnih bank, telekomunikacijske dru\xc5\xbebe, organi za elektri\xc4\x8dno energijo, in razli\xc4\x8dne druge nacionalne in mednarodne organizacije se nahaja v Katmanduju. Glavna ekonomska vozli\xc5\xa1\xc4\x8da so New Road, Durbar Marg, Ason in Putalisadak._NEWLINE_Gospodarska mo\xc4\x8d samega metropolitanskega obmo\xc4\x8dja, je vredna ve\xc4\x8d kot eno tretjino nacionalnega BDP. Katmandu izva\xc5\xbea izdelke umetne obrti, umetni\xc5\xa1ka dela, obla\xc4\x8dila, preproge, pa\xc5\xa1mino, papir. Obla\xc4\x8dila in volnene preproge so najbolj opazni proizvodni izdelki. Drugi gospodarski sektorji v Katmanduju so kmetijstvo (9\xc2\xa0%), izobra\xc5\xbeevanje (6\xc2\xa0%), prevoz (6\xc2\xa0%), gostinske in nastanitvene storitve (5\xc2\xa0%). Katmandu je znan po lokta papirju (ro\xc4\x8dno izdelan papir) in pa\xc5\xa1mina \xc5\xa1alih (pa\xc5\xa1mina je nafinej\xc5\xa1a ka\xc5\xa1mirska volna).\n_START_SECTION_\nTurizem\n_START_PARAGRAPH_\nTurizem je \xc5\xa1e ena pomembna industrija v Nepalu. Ta industrija se je za\xc4\x8dela okoli leta 1950, kot je politi\xc4\x8dna elita v dr\xc5\xbeavi spremenila in kon\xc4\x8dala izoliranost dr\xc5\xbeave od ostalega sveta. Leta 1956 je bilo zgrajeno letali\xc5\xa1\xc4\x8de in za\xc4\x8dela se je graditi avtocesta Tribhuvan, med Katmandujem in Raxaulom (na meji z Indijo). Ustanovljene so bile organizacije za spodbujanje te dejavnosti, med njimi Razvojni odbor za turizem, Oddelek za turizem in oddelek za civilno letalstvo. Poleg tega je Nepal postal \xc4\x8dlan ve\xc4\x8d mednarodnih turisti\xc4\x8dnih dru\xc5\xa1tev. Vzpostavitev diplomatskih odnosov z drugimi narodi je \xc5\xa1e bolj poudarila to dejavnost. Hotelska industrija, potovalne agencije, usposabljanje turisti\xc4\x8dnih vodnikov in ciljno usmerjene promocijske kampanje so glavni razlogi za izredno rast te industrije v Nepalu in posebej v Katmanduju. _NEWLINE_Od takrat se je turizem v Nepalu tako razmahnil, da ga v\xc4\x8dasih imenujejo \xc2\xbbtretja religija\xc2\xab\xc2\xa0Nepala. Turizem je glavni vir dohodka za ve\xc4\x8dino ljudi v mestu, z ve\xc4\x8d sto tiso\xc4\x8d obiskovalci letno. Hindujski in budisti\xc4\x8dni romarji iz vsega sveta obiskujejo verske objekte, kot so Tempelj Pa\xc5\xa1upatinat, Swayambhunath, Boudhanath in tempelj Budhanilkantha. Iz pi\xc4\x8dlih 6179 turistov leta 1961-62 je \xc5\xa1tevilka posko\xc4\x8dila na 491.504 v obdobju 1999-2000. Po koncu maoisti\xc4\x8dnih napadov v letu 2009, je nastal pomemben porast 509.956 prihodov turistov. Visoko raven turizma gre pripisati naravni veli\xc4\x8dini Himalaje in bogati kulturni dedi\xc5\xa1\xc4\x8dini dr\xc5\xbeave._NEWLINE_Soseska Thamel je primarni "potovalni geto", poln gosti\xc5\xa1\xc4\x8d, restavracij, trgovin in knjigarn, ki skrbijo za turiste. Druga soseska, ki ji nara\xc5\xa1\xc4\x8da priljubljenost je Jhamel. Jhochhen Tol je znan tudi kot Freak Street, je postala priljubljena pri hipijih v 1960 in 1970 in je \xc5\xa1e vedno priljubljena alternativa Thamel. Asan je bazar in slavnostni trg na stari trgovski poti proti Tibetu in ponuja lep primer tradicionalne soseske._NEWLINE_Katmandu se pona\xc5\xa1a z ve\xc4\x8d hoteli s petimi zvezdicami kot Hyatt Regency Hotel Yak & Yeti, Everest Hotel, Hotel Radisson Hotel De L\'Annapurna, Malla Hotel Shangri-La Hotel (ki ga ne upravlja Hotel Group Shangri-La) in Shanker Hotel. Obstaja ve\xc4\x8d hotelov s \xc5\xa1tirimi zvezdicami, kot so Hotel Vaishali Hotel Narayani, Blue Star in Grand Hotel. Garden Hotel, Hotel Ambassador, in Aloha Inn so med hoteli s tremi zvezdicami. Hoteli, kot Hyatt Regency, De L\'Annapurna in Hotel Yak & Yeti imajo tudi igralnice.\n_START_SECTION_\nTempelj Pa\xc5\xa1upatinat\n_START_PARAGRAPH_\nTempelj Pa\xc5\xa1upatinat je znan hindujski tempelj posve\xc4\x8den bogu \xc5\xa0ivi (Pa\xc5\xa1upati) iz 5. stoletja. Stoji na bregovih reke Bagmati v vzhodnem delu Katmanduja in je najstarej\xc5\xa1i hindujski tempelj v Katmanduju.  Slu\xc5\xbeil je kot sede\xc5\xbe nacionalnega bo\xc5\xbeanstva, boga Pa\xc5\xa1upatinata, dokler ni bil Nepal sekulariziran. Znaten del templja so uni\xc4\x8dili mogulski vsiljivci v 14. stoletju in malo ali ni\xc4\x8d ni ostalo od prvotnega iz 5. stoletja. Tempelj kot je danes, je bil zgrajen v 19. stoletju, \xc4\x8deprav sta podobi bika in \xc4\x8drna \xc5\xa1tiriglava podoba Pa\xc5\xa1upatija stari vsaj 300 let. Tempelj je na Unescovem seznamu svetovne dedi\xc5\xa1\xc4\x8dine. \xc5\xa0ivaratri ali no\xc4\x8d boga \xc5\xa0ive je najpomembnej\xc5\xa1i praznik, ki poteka tukaj in privablja mno\xc5\xbeice privr\xc5\xbeencev in sadhujev (svetih mo\xc5\xbe)._NEWLINE_Vstop v tempelj Pa\xc5\xa1upatinat je dovoljen le vernikom (ve\xc4\x8dinoma hindujcem), obiskovalcem je dovoljen ogled templja le \xc4\x8dez reko Bagmati. Duhovniki, ki opravljajo obrede v tem templju so bili brahmani iz Karnataka, Ju\xc5\xbena Indija, vse od \xc4\x8dasa kralja Yaksha Malla. Za to tradicijo verjamejo, da se je za\xc4\x8dela na zahtevo Adi \xc5\xa0ankaracharja, ki zahteval, poenotenje dr\xc5\xbeav Bharatam (Zdru\xc5\xbeena Indija) s spodbujanjem kulturne izmenjave. Ta postopek se uporablja tudi v drugih templjih po Indiji, ki so bili posve\xc4\x8deni Adi \xc5\xa0ankaracharji._NEWLINE_Tempelj je zgrajen v slogu pagode, s kubi\xc4\x8dno konstrukcijo, izrezljanimi lesenimi trami (tundal), na katerih je zgrajen in dvoeta\xc5\xbeno streho narejene iz bakra in zlata.\n_START_SECTION_\nBoudhanath\n_START_PARAGRAPH_\nBoudhanath, (tudi Bouddhanath, Bodhnath, Baudhanath ali Kh\xc4\x81sa Chaitya) je eno najbolj svetih budisti\xc4\x8dnih mest v Nepalu, skupaj z Swayambhujem. Je zelo priljubljena turisti\xc4\x8dna to\xc4\x8dka. Boudhanath je znan kot Kh\xc4\x81sti v nevar\xc5\xa1\xc4\x8dini in kot Bauda ali Bodhn\xc4\x81th v nepal\xc5\xa1\xc4\x8dini. Le\xc5\xbei pribli\xc5\xbeno 11 km iz centra in v severovzhodnem delu Katmanduja. Na masivni mandali je ena izmed najve\xc4\x8djih sferi\xc4\x8dnih stup v Nepalu.  Boudhanath je na Unescov seznamu svetovne dedi\xc5\xa1\xc4\x8dine od leta 1979._NEWLINE_Osnova stupe ima 108 majhnih upodobitev Dhyani Buda Amitabha. Obdana je z zidom s 147 ni\xc5\xa1ami, vsaka s \xc5\xa1tirimi ali petimi molitvenimi kolesi z vtisnjeno mantro om mani padme hum.  Na severnem vhodu, kjer morajo obiskovalci vstopiti v ti\xc5\xa1ini, je sveti\xc5\xa1\xc4\x8de posve\xc4\x8deno Ajimi, boginji \xc4\x8drnih koz. Vsako leto stupa privablja \xc5\xa1tevilne tibetanske budisti\xc4\x8dne romarje, ki opravljajo prostracije v notranji spodnji komori, se sprehodijo okoli stupe z molilnimi mlin\xc4\x8dki, pojejo in molijo. Mnoge molilne zastavice se dvigajo z vrha stupe navzdol do oboda kompleksa. Priliv mnogih tibetanskih beguncev iz Kitajske je zahteval gradnjo ve\xc4\x8d kot 50 tibetanskih gomp (samostanov) okoli Boudhanatha.\n_START_SECTION_\nSvajambu\n_START_PARAGRAPH_\nStupa Svajambu je budisti\xc4\x8dna stupa na vrhu gri\xc4\x8da na severozahodnem delu mesta. Je eden izmed najstarej\xc5\xa1ih verskih objektov v Nepalu. \xc4\x8ceprav je stupa budisti\xc4\x8dna, jo uporabljajo tako budisti kot hindujci. Stupa sestoji iz kupole na bazi, nad kupolo je kubi\xc4\x8dna struktura z o\xc4\x8dmi Bude, ki gleda na vse \xc5\xa1tiri smeri. Obstaja pentagonalni toran (sveti prehod) nad vsako izmed \xc5\xa1tirih strani, s kipi vgraviranimi na njih. Zadaj in nad toranom obstaja trinajst segmentov. Nad vsemi stopnjami je majhen prostor nad katerim le\xc5\xbei gajur.\n_START_SECTION_\nUmetnost\n_START_PARAGRAPH_\nDolina Katmanduja je opisana kot \xc2\xbbogromna zakladnica umetnosti in skulptur\xc2\xab, ki so narejeni iz lesa, kamna, kovine in terakote in so v obilju v templjih, sveti\xc5\xa1\xc4\x8dih, stupah, gompah, \xc4\x8daitjah in pala\xc4\x8dah. Umetni\xc5\xa1ki predmeti so tudi v uli\xc4\x8dnih koti\xc4\x8dkih, pasovih, zasebnih dvori\xc5\xa1\xc4\x8dih in na odprtem. Ve\xc4\x8dina umetnosti je v obliki bogov in boginj. Katmandujska dolina je imela ta umetni\xc5\xa1ki zaklad zelo dolgo \xc4\x8dasa, vendar je dobila svetovno priznanje \xc5\xa1ele potem, ko se je leta 1950 dr\xc5\xbeava odprla zunanjemu svetu._NEWLINE_Religijska umetnost Nepala in Katmanduja v posebni ikoni\xc4\x8dni simboliki Boginje matere, kot so: Bhavani, Durga, Gaja-Lak\xc5\xa1mi, Hariti-Sitala, Mahsi\xc5\xa1amardini, Saptamatrika (sedem bogov mater) in Sri-Lak\xc5\xa1mi (boginja bogastva). Od 3. stoletja pr. n. \xc5\xa1t., razen hindujskih bogov in boginj, so budisti\xc4\x8dni spomeniki iz obdobja A\xc5\xa1okan (re\xc4\x8deno je, da je A\xc5\xa1oka obiskal Nepal leta 250 pr. n. \xc5\xa1t.) krasili Nepal na splo\xc5\xa1no in \xc5\xa1e posebej dolino. Te umetni\xc5\xa1ke in arhitekturne zgradbe obsegajo tri glavna obdobja evolucije: Lic\xc4\x8davi ali klasi\xc4\x8dno obdobje (od leta 500 do 900), postklasi\xc4\x8dno obdobje (1000 do 1400), z mo\xc4\x8dnim vplivom umetnosti Palla; obdobje Malla (1400 dalje), ki je pokazalo izrazito tantri\xc4\x8dne vplive skupaj z umetnostjo tibetanske demonologije._NEWLINE_\xc5\xa0iroka tipologija je bila pripisana dekorativnemu oblikovanju in rezbarstvu, ki so ga ustvarili prebivalci Nepala. Ti umetniki so ohranili me\xc5\xa1anico hinduizma in budizma. Tipologija, ki temelji na vrsti uporabljenega materiala je: kamnita umetnost, kovinska umetnost, umetnost lesa, umetnost terakota in slikarstvo.\n_START_SECTION_\nKuhinja\n_START_PARAGRAPH_\nGlavno \xc5\xbeivilo ve\xc4\x8dine ljudi v Katmanduju je dal bhat. Ta jed iz ri\xc5\xbea in juhe iz le\xc4\x8de, po navadi postre\xc5\xbeena z zelenjavnim karijem, aharjem in v\xc4\x8dasih \xc4\x8datnijem. Momo, vrsta nepalske razli\xc4\x8dice tibetanskega cmoka, se je pojavil v Nepalu s \xc5\xa1tevilnimi uli\xc4\x8dnimi prodajalci in restavracijami, ki ga prodajajo. Je ena izmed najbolj priljubljenih fast foodov v Katmanduju. V Katmanduju so znane razli\xc4\x8dne razli\xc4\x8dice nepalskega momo, vklju\xc4\x8dno z bivoljim, pi\xc5\xa1\xc4\x8dan\xc4\x8djim in vegetarijanskim._NEWLINE_Ve\xc4\x8dina kuhinj v Katmanduju ni vegetarijanska. Vendar pa praksa vegetarijanstva ni neobi\xc4\x8dajna, vegetarijanske kuhinje pa lahko najdemo po vsem mestu. Poraba govejega mesa je zelo redka in v mnogih krajih velja za tabu. Meso vodnega bivola je zelo pogosto. V Katmanduju je mo\xc4\x8dna tradicija porabe bivoljega mesa zlasti med Newarci, ki ga ni mogo\xc4\x8de najti v drugih delih Nepala. Poraba svinjine je veljala za tabu do pred samo nekaj desetletji. Zaradi me\xc5\xa1anja s kiratsko kulinariko iz vzhodnega Nepala je svinjina na\xc5\xa1la mesto v jedeh v Katmanduju. Obrobno prebivalstvo hindujcev in muslimanov meni, da je to tabu. Muslimani prepovedujejo u\xc5\xbeivanje hrane skladno s koranom, medtem ko hindujci jedo vse vrste razen kravjega mesa, ker menijo, da je boginja in simbol \xc4\x8distosti. Glavni zajtrk za doma\xc4\x8dine in obiskovalce je predvsem momo ali \xc4\x8dovmein._NEWLINE_Leta 1955 je Katmandu imel samo eno restavracijo v zahodnem slogu . Veliko drugih restavracij je bilo odprtih z nepalsko, tibetansko, zlasti kitajsko in indijsko kuhinjo za potrebe doma\xc4\x8dinov, priseljencev in turistov. Rast turizma v Katmanduju je omogo\xc4\x8dila kulinari\xc4\x8dno ustvarjalnost in razvoj \xc5\xbeivil za turiste, ki i\xc5\xa1\xc4\x8dejo ameri\xc5\xa1ki chop suey, ki je sladko-kisel s hrustljavimi rezanci in pe\xc4\x8denim jajcem, prilagoditve tradicionalne kuhinje. Kontinentalne jedi lahko najdemo na izbranih mestih. Pizza Hut in KFC sta se nedavno odprla. Ima tudi sladoledno mre\xc5\xbeo Baskin-Robbins ._NEWLINE_Katmandu ima ve\xc4\x8dji dele\xc5\xbe pivcev \xc4\x8daja kot pivcev kave. \xc4\x8caj se pogosto uporablja, vendar je po zahodnih standardih zelo \xc5\xa1ibek. Bogatej\xc5\xa1i je in vsebuje \xc4\x8dajne liste, kuhane z mlekom, sladkorjem in za\xc4\x8dimbami. Alkohol se pogosto uporablja in obstajajo \xc5\xa1tevilne lokalne variante alkoholnih pija\xc4\x8d. Pitje in vo\xc5\xbenja sta nezakonita in imajo politiko ni\xc4\x8dne tolerance . Ailaa in thwon (alkohol, narejen iz ri\xc5\xbea) so alkoholne pija\xc4\x8de v Katmanduju, ki jih najdemo v vseh lokalnih bhattih (restavracijah, ki slu\xc5\xbeijo alkoholu). Chhyaang, tongba (fermentirano proso ali je\xc4\x8dmen) in rakshi so alkoholne pija\xc4\x8de iz drugih delov Nepala, ki jih najdemo v Katmanduju. Vendar pa trgovine in bari v Katmanduju pogosto prodajajo zahodno in nepalsko pivo.'